Na temelju članka 118. stavka 2. podstavka 3. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23 ), članka 37. Zakona o plaćama u državnoj službi i javnim službama („Narodne novine“, broj 155/23), Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“, broj 22/24) *Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19, 75/20)* te *Pravilniku o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi (Narodne novine broj 40 /14)*  te članka 58. Statuta *Osnovne* škole Josipa Lovretića, Školski odbor *Osnovne*  škole Josipa Lovretića na svojoj 10. sjednici dana 3.10.2025. godine donosi:

DOPUNU PRAVILNIKA

O SISTEMATIZACIJI RADNIH MJESTA

Članak 1.

Članak 7. Pravilnika o sistematizaciji radnih mjesta u Osnovnoj školi Josipa Lovretića dopunjuje se stavkom 6. i glasi:

## 6. PROPISANI NAZIV RADNOG MJESTA KOEFICIJENT PLATNI RAZRED

## Operativni djelatnik za sigurnost I civilnu zaštitu

## 1,43 3.

OPIS POSLOVA OPERATIVNOG DJELATNIKA ZA SIGURNOST I CIVILNU ZAŠTITU:

nadzire kontrolu pristupa u školsku ustanovu, nadzire i osigurava školsku imovinu i prostor, sudjeluje u organizaciji i provedbi osnovnih mjera civilne zaštite te obavlja poslove održavanja objekta škole i njezina okoliša, surađuje s nadležnim službama (vatrogasci, hitna pomoć, civilna zaštita) u slučaju izvanrednih situacija, sudjeluje u edukacijama I podizanju svijesti učenika i zaposlenika o sigurnosnim protokolima i postupcima u hitnim situacijama, prati situaciju u školskim prostorima i prijavljuje nadležnim osobama ponašanja koja mogu ugroziti sigurnost i dobrobit učenika, zaposlenika i posjetitelja, surađuje s odgojno-obrazovnim i drugim radnicima i ravnateljem škole u pružanju podrške sigurnosti i dobrobiti učenika, obavlja i ostale poslove sigurnosti i civilne zaštite koji proizlaze iz godišnjeg plana i programa rada škole i drugih propisa.

UVJETI: završena srednja četverogodišnja škola, završen Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama.

VRSTA RADNOG MJESTA: radno mjesto III. vrste

BROJ IZVRŠITELJA: jedan, evidentiran u Godišnjem planu i programu rada škole za tekuću školsku godinu i Registru.

Članak 2.

Dopuna Pravilnika o sistematizaciji radnih mjesta stupa na snagu nakon usvajanja na sjednici Školskog odbora i dan nakon objave na oglasnoj ploči Škole.

Članak 3.

Dopuna Pravilnika o sistematizaciji radnih mjesta objavljena je na oglasnoj ploči Škole dana 3.10.2025. godine a stupa na snagu dana 3.10.2025. godine.

v.d. Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jasna Klarić, prof.

KLASA: 011-03/25-02/04

URBROJ: *2196-52-01-25-01*

Otok, 3.10.2025.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Jurić, prof.